Kavkaz Center

Kavkaz Center () – privati Čečėnijos sukilėlius palaikanti interneto svetainė, jos pačios teigimu siekianti būti „nepriklausoma, tarptautine ir islamiška čečėnų interneto agentūra“ ir „neatstovaujanti jokių valstybinių struktūrų nuomonės“.RADICALIZATION OF THE CHECHEN RESISTANCE OR THE TACTICAL CHOICE OF THE LEADERSHIP?

Daugiausiai pateikia informaciją apie Čečėniją ir konfliktą tenai. Svetainė informaciją pateikia penkiomis kalbomis: anglų, arabų, ukrainiečių, rusų ir turkų.

Kavkaz center 1999 m. kovą Grozne, Čečėnijoje įkūrė buvusio Čečėnijos informacijos ministro ir tuometinio „nacionalinio informacijos centro“ vadovo Movladžio Udugovo vadovaujamas Nacionalinis strateginių tyrimų ir politinių technologijų centras. Russia: Chechen Rebel Leader Reshuffles Ministers

 Veikla Lietuvoje 
Kurį laiką svetainės tarnybinė stotis buvo Lietuvoje. Dėl to protestavo Rusija, kadangi svetainėje buvo pateikiami faktai ir nuomonės, prieštaraujantys Rusijos politikai Kaukazo regione.

2004 m. rugsėjį svetainė buvo uždaryta ir iškelta byla dėl tautinės neapykantos kurstymo, o tarnybinę stotį paėmė Valstybės saugumo departamentas. Tai įvyko po to, kai svetainėje buvo paskelbtas čečėnų vado Šamilio Basajevo laiškas, kuriame jis prisiima atsakomybę dėl Beslano mokyklos įkaitų krizės bei publikuotos pasiruošimo šiam išpuoliui nuotraukos.Operational base of Mujahideen in Northern Ossetia (August, 2004)

Kitas skandalas kilo, kai tarnybinę stotį į savo butą Seimo viešbutyje norėjusiam perkelti ir taip nuo VSD veiksmų ją apginti siekusiam parlamentarui Petrui Gražuliui buvo atjungtas interneto ryšys.

Svetainės priešininkai kaip argumentu, kodėl ją reikia uždaryti, rėmėsi oficialios Rusijos valdžios teroristu laikomo čečėnų lauko vado Šamilio Basajevo pareiškimu, pateiktu svetainėje, kurio pateikimo faktas (Rusijos ir VSD vertinimu) daro šią svetainę teroristine, taip pat keleto radikalių dalyvių svetainės forume išsakytomis mintimis. Tuo tarpu svetainės idėjiniai šalininkai teigė, kad visos informavimo priemonės skelbia teroristų ir nusikaltėlių žodžius, ir niekas jų už tai niekur demokratinėse šalyse neuždaro. Taip pat argumentuota, jog Kavkaz Center tėra naujienų svetainė, o radikalių minčių yra pareiškiama daugelyje lietuviškų forumų ir jos netrinamos.

 Tolesnė veikla 
Po svetainės uždarymo ji išsikėlė iš Lietuvos ir veikė Švedijoje.

2005 m., po atakų Nalčike (Kabarda-Balkarija) „Kavkaz Center“ teigė, kad tapo specialios FSB organizuotos atakos taikiniu, kai plačiai pasaulyje buvo paskleisti nepageidaujami elektroninio pašto laiškai, kurie neva buvo siunčiami iš „Kavkaz Center“ puslapio. Po keleto DoS atakų svetainės pirmajame puslapyje buvo paskelbta, kad ši svetainė nesiuntinėjo jokio brukalo ir yra atakuojama dėl savo pateikiamos informacijos.

Kita kiberataka prieš tarnybinę stotį organizuota 2005 m. lapkričio 29 d.FSB launches a SPAM-war against Kavkaz Center

2006 m. gegužės 5 d. Švedijos policija svetainę uždarė. Tuomet ji 2008 m. balandį persikėlė į Estijoje veikiančią tarnybinę stotį.«Kavkaz-Center» Terrorist Website Located in Estonia 

 Žurnalistų persekiojimas Rusijoje 
Svetainės nuolatinis bendradarbis Pavelas Liuzakovas 2005 m. buvo nuteistas laisės atėmimu dvejiems metams kolonijoje dėl neteisėto šaunamojo ginklo įsigijimo ir laikymo.

2006 m. Rusijos žurnalistas ir nuolatinis Kavkaz Center bendradarbis Borisas Stomachinas Maskvos teismo buvo nuteistas penkeriems metams įkalinimo už „religinės neapykantos kurstymą“.

 Svetainės kritika 
Prague Watchdog redaktorius David McDuff teigė, kad Kavkaz Center „kai kurių stebėtojų laikomas dezinformacijos centru, veikiančiu su Rusijos specialiųjų tarnybų pagalba“.A Step At A Time – Versions – 3

 Nuorodos 
 Kavkaz Center svetainė
 2005 m. rugsėjo 19 d. LR Konstitucinio teismo nutarimas 

 Išnašos 

Kategorija:Svetainės
Kategorija:Čečėnija